CELEX: 62017TN0626
Language: lt
Date: 2017-09-15 00:00:00
Title: Byla T-626/17: 2017 m. rugsėjo 15 d. pareikštas ieškinys byloje Slovėnija/Komisija

20.11.2017   
            
            
               LT
            
            
               Europos Sąjungos oficialusis leidinys
            
            
               C 392/35
            
         2017 m. rugsėjo 15 d. pareikštas ieškinys byloje Slovėnija/Komisija
   
   (Byla T-626/17)
   (2017/C 392/44)
   Proceso kalba: slovėnų
   
      Šalys
   
   
      Ieškovė: Slovėnijos Respublika, atstovaujama V. Klemenc, T. Mihelič Žitko ir advokato R. Knaak
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti visą 2017 m. gegužės 19 d. Komisijos deleguotąjį reglamentą (ES) 2017/1353, kuriuo iš dalies keičiamos Reglamento (EB) Nr. 607/2009 nuostatos dėl vyninių vynuogių veislių pavadinimų ir jų sinonimų, kurie gali būti nurodyti vynų etiketėse (OL L 190, 2017, p. 5) ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi aštuoniais pagrindais.
   
               1.
            
            
               Pirmasis ieškinio pagrindas: priimdama ginčijamą reglamentą Komisija pažeidė Reglamento (ES) Nr. 1308/2013, kuriuo nustatomas bendras žemės ūkio produktų rinkų organizavimas, 232 straipsnį, nes šis reglamentas taikomas nuo 2014 m. sausio 1 d., o ginčijamas reglamentas taikomas nuo 2013 m. liepos 1 d. Todėl Komisija viršijo įgaliojimus, nustatytus Reglamento Nr. 1308/2013 100 straipsnio 3 dalies antroje pastraipoje.
            
         
               2.
            
            
               Antrasis ieškinio pagrindas: priimdama ginčijamą reglamentą Komisija pažeidė slovėnų vyno, kuriam suteikta saugoma kilmės vietos nuoroda „Teran“ (PDO-SI-A1581), gamintojų teises ir taip pažeidė pagrindinius Sąjungos teisės principus, konkrečiai teisinio saugumo principą ir teisėtų lūkesčių apsaugos principą, įgytų teisų apsaugo ir teisėtų lūkesčių principą, taip pat proporcingumo principą.
            
         
               3.
            
            
               Trečiasis ieškinio pagrindas: priimdama ginčijamą reglamentą Komisija neproporcingai pažeidė slovėnų vyno, kuriam suteikta saugoma kilmės vietos nuoroda „Teran“ (PDO-SI-A1581), gamintojų turtines teises, taip pažeisdama Europos Sąjungos pagrindinių teisių chartijos 17 straipsnį ir Europos žmogaus teisių ir pagrindinių laisvių apsaugos konvencijos 1-ojo protokolo 1 straipsnį.
            
         
               4.
            
            
               Ketvirtasis ieškinio pagrindas: ginčijamo reglamento 2 straipsnyje numačiusi prekybos vyno, pagaminto iki minėto reglamento įsigaliojimo dienos, atsargomis pereinamąjį laikotarpį, net jei jos neatitinka minėto reglamento 1 straipsnyje nustatytų ženklinimo sąlygų, Komisija pažeidė 2012 m. Akto dėl Kroatijos Respublikos stojimo į Europos Sąjungą sąlygų 41 straipsnį, nes ši nuostata susijusi su vynu, pagamintu iki 2013 m. liepos 1 d.
            
         
               5.
            
            
               Penktasis ieškinio pagrindas: priimdama ginčijamą reglamentą Komisija pažeidė Reglamento Nr. 1308/2013 100 straipsnio 3 dalies antrą pastraipą, atsižvelgiant į tai, kokią prasmę šiai nuostatai suteikia pagrindiniai Sąjungos teisės principai ir Chartijos 17 straipsnis bei Europos žmogaus teisių konvencijos 1-ojo protokolo 1 straipsnis. Todėl Komisija viršijo įgaliojimus, nustatytus Reglamento Nr. 1308/2013 100 straipsnio 3 dalies antroje pastraipoje.
            
         
               6.
            
            
               Šeštasis ieškinio pagrindas: priimdama ginčijamą reglamentą Komisija pažeidė SESV 290 straipsnį ir ESS 13 straipsnio 2 dalį, taip pat viršijo sutartimis jai nustatytus įgaliojimus priimti deleguotąjį aktą.
            
         
               7.
            
            
               Septintasis ieškinio pagrindas: atsižvelgiant į tai, jog priimdama ginčijamą reglamentą Komisija nurodė Kroatijos prieš jos įstojimą į Europos Sąjungą pateiktą prašymą, kad vyninių vynuogių veislė „teran“ būtų įtraukta į Komisijos reglamento (EB) Nr. 607/2009 XV priedą, nors toks prašymas nebuvo pateiktas ir Slovėnija prieš derybas nebuvo informuota apie tokį prašymą, ši institucija pažeidė Reglamento (ES) Nr. 1308/2013 100 straipsnio 3 dalies antrą pastraipą ir Reglamento (EB) Nr. 607/2009 62 straipsnio 3 dalį, skaitomą atsižvelgiant į ESS 4 straipsnio 3 dalį ir ESS 49 straipsnio 2 dalį. Todėl Komisija viršijo įgaliojimus, nustatytus Reglamento Nr. 1308/2013 100 straipsnio 3 dalies antroje pastraipoje.
            
         
               8.
            
            
               Aštuntasis ieškinio pagrindas: pakeisdama ginčijamo reglamento turinį palyginti su 2017 m. sausio 24 d. per ekspertų grupės GREX WINE susitikimą pateiktu deleguotojo akto projektu, nesuteikiant galimybės ekspertams ir valstybėms narėms pateikti nuomonių dėl projekto pakeitimų, Komisija pažeidė įsipareigojimą, kurį ji prisiėmė pagal Tarpinstitucinio susitarimo dėl geresnės teisėkūros V skirsnio 28 punktą ir prie minėto susitarimo pridėto Europos Parlamento, Tarybos ir Komisijos bendrojo susitarimo dėl deleguotųjų aktų II skirsnio 7 punktą. Todėl Komisija pažeidė esminius procedūrinius reikalavimus bei institucinės pusiausvyros principą.